cyanic-selkie/wikianc huggingface dataset:
เบน (หนังสือการ์ตูน)
เบน (Bane) เป็นตัวละครตัวร้ายในหนังสือการ์ตูนชุดของสำนักพิมพ์ดีซีคอมิกส์ มีบทบาทหลักเป็นศัตรูของแบทแมน ปรากฏตัวครั้งแรกใน Batman: Vengeance of Bane #1 (มกราคม 1993) สร้างสรรค์โดย Chuck Dixon, Doug Moench และ Graham Nolan เป็นหนึ่งในศัตรูที่ฉลาดและมีพละกำลังมากที่สุดของแบทแมน เป็นที่รู้จักจากการที่สามารถหักหลังของแบทแมนได้ในเรื่องชุด Knightfall จนทำให้แบทแมนกลายเป็นคนพิการไปช่วงหนึ่ง ติดอันดับที่ 34 ใน 100 สุดยอดตัวร้ายจากหนังสือการ์ตูนตลอดกาลของ IGN
อำเภอไทรน้อย
ไทรน้อย เป็นอำเภอที่จัดตั้งขึ้นล่าสุด รวมทั้งมีพื้นที่มากที่สุดและมีจำนวนประชากรน้อยที่สุดในจังหวัดนนทบุรี สภาพพื้นที่ทั่วไปยังคงสภาพชนบทไว้ เช่น ท้องนา ท้องไร่ บ้านเรือนแบบเรียบง่าย แต่มีระบบสาธารณูปโภคชั้นสูง เช่น โรงไฟฟ้า บ่อขยะ คลองชลประทาน และยังพบวิถีชีวิตดั้งเดิมของชาวนนทบุรีอีกด้วย อำเภอไทรน้อยเป็นจุดเชื่อมต่อที่สำคัญระหว่างจังหวัดนนทบุรี นครปฐม ปทุมธานี และพระนครศรีอยุธยา
ประวัติศาสตร์
ในต้นรัชสมัยพระบาทสมเด็จพระจุลจอมเกล้าเจ้าอยู่หัว พื้นที่ตอนในระหว่างแม่น้ำเจ้าพระยากับแม่น้ำท่าจีนทางทิศตะวันตกเฉียงเหนือของพระนครยังคงเป็นป่าขนาดใหญ่ มีอาณาบริเวณครอบคลุมรอยต่อระหว่างอำเภอไทรน้อยของจังหวัดนนทบุรี อำเภอลาดหลุมแก้วของจังหวัดปทุมธานี อำเภอลาดบัวหลวงของจังหวัดพระนครศรีอยุธยา และอำเภอบางเลนของจังหวัดนครปฐมในปัจจุบัน สภาพพื้นที่ของป่าเป็นที่ราบลุ่ม บางแห่งเป็นหนองน้ำ และมีสัตว์ป่า เช่น ช้าง เสือ กวาง อาศัยอยู่เป็นจำนวนมาก ไม้ยืนต้นขนาดใหญ่ที่ขึ้นปกคลุมพื้นที่แห่งนี้นอกจากจะมีต้นไทร ต้นยาง และต้นประดู่แล้ว ยังมีต้นกระทุ่มที่ขึ้นกันแน่นทึบจนแสงสว่างลอดผ่านลงพื้นดินได้น้อย ผืนป่าแห่งนี้จึงเป็นที่รู้จักกันในชื่อ ป่ากระทุ่มมืด
หลังจากที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้ขุดคลองทวีวัฒนาและคลองนราภิรมย์ระหว่าง พ.ศ. 2420–2423 จึงเริ่มมีชาวเมืองนนทบุรีและชาวบ้านจากถิ่นอื่นเข้าไปจับจองที่ดินชายป่ากระทุ่มมืดด้านใต้ตามสองฝั่งคลองนั้น จากนั้นพระราชาภิมณฑ์ (เพ็ง) ได้ขุดคลองพระราชาภิมณฑ์ (ปัจจุบันเรียกว่าคลองพระพิมล) จากคลองบางบัวทองตอนปลายตรงเข้าไปในป่ากระทุ่มมืด ซึ่งเป็นช่วงเวลาระหว่าง พ.ศ. 2433–2442 ระหว่างนั้นยังคงมีราษฎรเข้าไปตั้งหลักแหล่งและบุกเบิกแผ้วถางป่าอย่างไม่ขาดสาย ป่ากระทุ่มมืดที่กว้างใหญ่ค่อย ๆ เปลี่ยนสภาพเป็นผืนนาและเกิดชุมชนชาวนากระจายอยู่ทั่วไป นอกจากนี้ยังมีผลให้อาณาเขตของเมืองนนทบุรีขยายลึกเข้าไปในแขวงเมืองประทุมธานี เมืองนครปฐม และกรุงเก่าเดิมอีกด้วย
เมื่อมีการปฏิรูปการปกครองหัวเมืองต่าง ๆ ให้เป็นระบบมณฑลเทศาภิบาล แนวป่าและทุ่งกระทุ่มมืดในแขวงเมืองนนทบุรีได้กลายเป็นท้องที่หนึ่งของ "อำเภอบ้านแหลมใหญ่และเกาะศาลากุน" ไม่นานนักอำเภอดังกล่าวก็ถูกยุบเลิกไปเมื่อมีการจัดตั้งอำเภอบางบัวทองและอำเภอปากเกร็ดขึ้นแทนที่เมื่อราว พ.ศ. 2443–2444 นับแต่นั้นชุมชนต่าง ๆ ในหนองเพรางายและทุ่งกระทุ่มมืดซึ่งได้รับการยกฐานะขึ้นเป็นตำบลหนองเพรางาย ตำบลไทรใหญ่ และตำบลหนองไทร (ต่อมาเปลี่ยนชื่อเป็นไทรน้อยเพื่อให้สอดคล้องกับชื่อวัดไทรใหญ่และตำบลไทรใหญ่) ก็ขึ้นอยู่กับอำเภอบางบัวทองเรื่อยมา เมื่อถึง พ.ศ. 2483 ทางราชการได้แบ่งพื้นที่การปกครองหมู่ที่ 1–6, 11–13, 18 ของตำบลไทรใหญ่ รวมกับหมู่ที่ 6–8 ตำบลละหาร จัดตั้งเป็นตำบลราษฎร์นิยม
ต่อมาทางราชการพิจารณาเห็นว่าอำเภอบางบัวทองมีพื้นที่กว้างขวางและมีจำนวนราษฎรเพิ่มขึ้น หน่วยงานราชการดูแลทุกข์สุขได้ไม่ทั่วถึง ประกอบกับคลองพระพิมลซึ่งเป็นเส้นทางคมนาคมหลักในสมัยนั้นยังเป็นคลองขนาดเล็ก ในฤดูแล้งน้ำจะแห้งขอดคลอง ราษฎรเดินทางมาติดต่อราชการไม่สะดวก โดยเฉพาะราษฎรจากท้องที่ตำบลไทรน้อย ตำบลไทรใหญ่ ตำบลราษฎร์นิยม และตำบลหนองเพรางายที่ตั้งอยู่ไกลจากตัวอำเภอมากที่สุด กระทรวงมหาดไทยจึงแบ่งท้องที่ตำบลทั้งสี่ออกมาจัดตั้งเป็น กิ่งอำเภอไทรน้อย โดยมีผลตั้งแต่วันที่ 9 ธันวาคม พ.ศ. 2490 เมื่อกิ่งอำเภอไทรน้อยมีประชากรหนาแน่นและมีความเจริญเพิ่มมากขึ้นจนมีสภาพเหมาะสมที่จะยกฐานะเป็นอำเภอได้ ในวันที่ 6 มิถุนายน พ.ศ. 2499 จึงมีพระราชกฤษฎีกาจัดตั้งกิ่งอำเภอไทรน้อยเป็น อำเภอไทรน้อย
จากนั้นใน พ.ศ. 2502 ทางอำเภอได้รับโอนเอาตำบลขุนศรีจากอำเภอบางเลน จังหวัดนครปฐม มาอยู่ในเขตการปกครองด้วย เพื่อความสะดวกในการติดต่อราชการของประชาชนและเพื่อประโยชน์ต่อการปกครอง และต่อมาใน พ.ศ. 2522 จังหวัดนนทบุรีได้แบ่งพื้นที่ทางทิศใต้ของตำบลราษฎร์นิยมจัดตั้งเป็นตำบลคลองขวาง และใน พ.ศ. 2523 ก็แบ่งพื้นที่ทางทิศใต้ของตำบลไทรน้อยจัดตั้งเป็นตำบลทวีวัฒนา ทำให้อำเภอไทรน้อยมีเขตการปกครองย่อยรวม 7 ตำบลมาจนถึงปัจจุบัน
การปกครองส่วนภูมิภาค
อำเภอไทรน้อยแบ่งเขตการปกครองย่อยเป็น 7 ตำบล แต่ละตำบลแบ่งออกเป็นหมู่บ้าน รวมทั้งหมด 68 หมู่บ้าน ได้แก่
การปกครองส่วนท้องถิ่น
ท้องที่อำเภอไทรน้อยประกอบด้วยองค์กรปกครองส่วนท้องถิ่น 8 แห่ง ได้แก่
การคมนาคม
ถนนสายหลักจะเป็นถนนที่เชื่อมระหว่างจังหวัดนนทบุรีกับจังหวัดข้างเคียง คือ จังหวัดนครปฐม จังหวัดปทุมธานี จังหวัดพระนครศรีอยุธยา และจังหวัดสุพรรณบุรี ถนนสายสำคัญของอำเภอไทรน้อยจึงมักจะเป็นถนนสายสำคัญของจังหวัดนนทบุรีด้วย ได้แก่
สโมสรฟุตบอลเมืองทอง ยูไนเต็ด
เมืองทองเป็นหนึ่งในสโมสรที่ประสบความสำเร็จมากที่สุดของประเทศ พวกเขาเคยชนะเลิศลีกสามระดับในช่วงเวลาสามปีติดต่อกัน ได้แก่ ดิวิชัน 2 ในปี 2550, ดิวิชัน 1 ในปี 2551 และไทยพรีเมียร์ลีกในปี 2552 สโมสรชนะเลิศไทยลีกทั้งหมด 4 สมัย และชนะเลิศไทยลีกคัพ 2 สมัย ฤดูกาลที่สโมสรประสบความสำเร็จมากที่สุดคือฤดูกาล 2555 ซึ่งพวกเขาคว้าแชมป์ลีกแบบไร้พ่าย และฤดูกาล 2559 ซึ่งพวกเขามีผู้เล่นทีมชาติไทยเป็นแกนหลัก และชนะในลีกติดต่อกันถึง 14 นัดจนคว้าแชมป์ลีกสมัยที่ 4 ได้สำเร็จ ในเอเอฟซีแชมเปียนส์ลีกปี 2560 สโมสรชนะเกมเหย้าทั้งสามนัดในรอบแบ่งกลุ่ม จนได้ผ่านเข้าสู่รอบ 16 ทีมสุดท้ายของการแข่งขันระดับทวีปเอเชียเป็นครั้งแรกในประวัติศาสตร์สโมสร
สีหลักของสโมสรคือสีแดง สนามเหย้าของพวกเขาคือ ธันเดอร์โดมสเตเดียม ซึ่งมีความจุ 15,000 ที่นั่ง เปิดใช้งานใน พ.ศ. 2541 และก่อสร้างเพิ่มเติมในช่วง พ.ศ. 2552–2553 เมืองทองมีสโมสรคู่ปรับที่สำคัญหลายสโมสร ได้แก่ ชลบุรี, บุรีรัมย์ ยูไนเต็ด และการท่าเรือ
ช่วงก่อตั้งและปีแรก ๆ
สโมสรก่อตั้งขึ้นในปี 2532 ชื่อแรกที่จดทะเบียนกับสมาคมกีฬาฟุตบอลแห่งประเทศไทย ในพระบรมราชูปถัมภ์ คือ "ทีมฟุตบอลโรงเรียนหนองจอกพิทยานุสสรณ์" ก่อตั้งสโมสรโดย วรวีร์ มะกูดี ซึ่งต่อมาได้เป็นนายกสมาคมกีฬาฟุตบอลแห่งประเทศไทยและรองหัวหน้าพรรคประชาชาติ สโมสรแข่งจากฟุตบอลชิงถ้วยพระราชทานประเภท ง. ซึ่งเป็นถ้วยที่เล็กที่สุด ในไทยลีกดิวิชั่น 1 ฤดูกาล 2546 สโมสรได้เปลี่ยนชื่อเป็น "สโมสรฟุตบอลไข่มุกดำ หนองจอก" บริหารงานโดยอดีตนักการเมือง วีระ มุสิกพงศ์ แต่ทำทีมได้เพียง 1 ฤดูกาลก็ไม่ประสบความสำเร็จ และออกจากทีมไป โดยสโมสรยังคงอยู่ในดิวิชั่น 1 ฤดูกาลถัดมาคือไทยลีกดิวิชั่น 1 ฤดูกาล พ.ศ. 2547 ได้เปลี่ยนชื่อทีมอีกครั้งตามกลุ่มที่บริหารสโมสรเป็นสโมสรฟุตบอลโกลเบล็ก หนองจอก โดยมี สมศักดิ์ เซ็นเชาวนิช เป็นผู้จัดการทีมคนใหม่ ปีนั้นทีมทำผลงานได้ไม่ดี สุดท้ายก็ต้องตกชั้นไปเล่นในฟุตบอลชิงถ้วยพระราชทานประเภท ง. ในฤดูกาล 2548 โดยกลับไปใช้ชื่อเดิม แต่ก็ไม่ประสบความสำเร็จเท่าที่ควร
กิเลน 3 ปี 3 แชมป์
ในปี 2549 สมาคมฟุตบอลต้องการยกระดับการแข่งขันลีกในประเทศไทยจึงได้ก่อตั้งไทยลีกดิวิชัน 2 (ไทยลีก 4) โดยมีการรวมทีมถ้วยพระราชทานประเภท ข. และถ้วยพระราชทานประเภท ค. เข้าด้วยกันเพื่อแข่งขันในระบบลีกอาชีพ ซึ่งสโมสรฟุตบอลโรงเรียนหนองจอกพิทยานุสสรณ์ได้สิทธิ์เข้าแข่งขัน ในปี 2550 บริษัท สยามสปอร์ตซินดิเคท จำกัด (มหาชน) ซึ่งเป็นเจ้าของหนังสือพิมพ์สยามกีฬารายวันและสตาร์ซอคเก้อร์รายวัน ภายใต้การนำของระวิ โหลทอง ประธานบริษัทสยามสปอร์ตซินดิเคทในขณะนั้นได้เข้าเทคโอเวอร์สโมสรและเปลี่ยนชื่อเป็นสโมสรฟุตบอลเมืองทองหนองจอกยูไนเต็ด และย้ายสนามไปอยู่ที่เมืองทองธานีเรียกว่าธันเดอร์โดมสเตเดียม ความสำเร็จครั้งแรกของสโมสรคือการคว้าแชมป์ไทยลีกดิวิชัน 2 ฤดูกาล 2550 จากจุดนี้พวกเขาเลื่อนชั้นสู่ไทยลีกดิวิชั่น 1 จากนั้นทีมได้เลื่อนชั้นสู่ไทยลีกในฤดูกาล 2552 ทุกคนจึงยกย่องทีมเมืองทองหนองจอกยูไนเต็ด ใน 3 ปีนี้ว่า "3 ปี 3 แชมป์"
ไทยพรีเมียร์ลีกและแชมป์ไร้พ่าย (2553–2555)
จากนั้นก็ได้แชมป์ ถ้วยพระราชทานประเภท ก (ไทยแลนด์แชมเปียนส์คัพ ในปัจจุบัน) ที่สามารถชนะการท่าเรือไทย ได้ 2-0 ส่วนถ้วยอื่น ๆ อย่างเอเอฟซีคัพ และไทยคม เอฟเอคัพ ได้ตำแหน่งรองชนะเลิศ
ฤดูกาล 2554 สโมสรฟุตบอลเมืองทอง หนองจอก ยูไนเต็ดได้ลงป้องกันแชมป์ไทยพรีเมียร์ลีกติดต่อกันเป็นปีที่ 3 ครั้งนี้ทีมพยายามอย่างเต็มที่เพื่อจะได้เป็นแชมป์ 3 สมัยติดต่อกัน แต่ด้วยการไปเล่นเอเอฟซีคัพ ทำให้มีการเหนื่อยล้าของนักเตะ รวมถึงการเปลี่ยนผู้ฝึกสอนใหม่จากเรอเน เดอซาแยร์ ชาวเบลเยี่ยมมาเป็น การ์ลูส โรเบร์ตู จี การ์วัลยูสโมสรฟุตบอลเมืองทอง หนองจอก ยูไนเต็ด ที่ได้แชมป์ไทยพรีเมียร์ลีก 2552 ในฤดูกาลก่อนได้ลงป้องกันแชมป์ไทยพรีเมียร์ลีก โดยตลอดทั้งฤดูกาลก็ทำผลงานได้ดีจนได้แชมป์ไทยพรีเมียร์ลีก 2553 เป็นสมัยที่สองติดต่อกัน ซึ่งการได้ 2 สมัยนั้นทำให้มีสถิติเทียบเท่าบีอีซี เทโรศาสน, ธนาคารกรุงไทย และทหารอากาศ (หรือแอร์ฟอร์ซ เซ็นทรัล ในปัจจุบัน) ส่วนก่อนฤดูกาลแข่งการ์ลูส โรเบร์ตู จี การ์วัลยู ชาวบราซิลและเฮ็นริเก คาลิสโต ชาวโปรตุเกสในช่วงเลก 2 ของฤดูกาลมีการเซ็นสัญญาซื้อร็อบบี ฟาวเลอร์ ตำนานกองหน้าของ ลิเวอร์พูล เข้าร่วมทีม ต่อมาในเดือนกันยายน คาลิสโต ที่พาทีมตกรอบเอเอฟซีคัพ ถูกทางสโมสรปลดออก และร็อบบี ฟาวเลอร์ ตำแหน่งเพลเยอร์-เมเนเจอร์ (เป็นทั้งผู้จัดการทีมและผู้เล่น) โดยทำการคุมทีมนัดแรกในนัดที่พบกับเอสซีจี สมุทรสงคราม หลังจากนั้นอีกไม่นาน เมื่อเมืองทอง ยูไนเต็ด ได้เพียงอันดับ 3 ในฤดูกาลนี้ ทำให้ฟาวเลอร์ ได้ขอลาออกจากตำแหน่ง
ในฤดูกาล 2555 เอสซีจี ได้เซ็นสัญญาเพื่อมาเป็นผู้สนับสนุนของทีม โดยมีมูลค่าสัญญามากถึง 600 ล้านบาท และได้ทำการเปลี่ยนชื่อสนาม จาก ยามาฮ่า สเตเดียม มาเป็น เอสซีจี สเตเดียม และชื่อทีมจาก เมืองทอง หนองจอก ยูไนเต็ด มาเป็น เอสซีจี เมืองทอง ยูไนเต็ด ส่วนโลโก้ของสโมสรก็มีการเปลี่ยนให้ตัวกิเลนทั้ง 2 ตัว มีขาชิดกันมากขึ้นกว่าเดิม ช่วงก่อนเปิดฤดูกาลก็ได้มีการซื้อเอกภูมิ โพธารุ่งโรจน์, มงคล นามนวด, อัดนัน บาราคัท และมารีโอ ยูโรฟสกี มิดฟิลด์ทีมชาติมาซิโดเนียเข้ามาร่วมทีม รวมถึงการเซ็นสัญญาผู้ฝึกสอนคนใหม่ คือ สลาวีชา วอคานอวิช ชาวเซอร์เบียโดยผลงานจบเลกแรก ด้วยการเป็นอันดับที่ 1 ของตารางไทยพรีเมียร์ลีก 2555 หลังจากนั้นก่อนเปิดเลกที่ 2 ก็ได้มีการซื้อนักเตะเพิ่มเติม โดยมีเอดีบัลโด โรคัซ เอร์โมซา ปีกทีมชาติโบลิเวีย และเปาโล เรนเกิล นักเตะบราซิล ต่อมาในช่วงเดือนกันยายน ทีมได้ตกรอบโตโยต้า ลีกคัพ ด้วยการแพ้ทีโอที เอสซี และตกรอบไทยคม เอฟเอคัพด้วยการแพ้อาร์มี ยูไนเต็ด แต่ทีมยังรักษาอันดับ 1 ไว้ได้ตั้งแต่เลกแรก และจนถึงช่วงปลายเลกที่ 2 ทีมก็ยังรักษาฟอร์มที่ดีไว้ได้ จนเหลือ 3 นัดสุดท้าย เมื่อแต้มได้ทิ้งห่าง ชลบุรี เอฟซี ทีมอันดับที่ 2 มากพอที่จะได้เป็นแชมป์อย่างเป็นทางการตั้งแต่ยังไม่จบฤดูกาล โดยมีการฉลองแชมป์ที่เอสซีจี สเตเดียม ในนัดที่พบกับชัยนาท ฮอร์นบิล โดยหลังจบเกม ทางสโมสรให้แฟนบอลได้ฉลองกันอย่างเต็มที่ และให้ลงมาสัมผัสสนามหญ้าของเอสซีจี สเตเดียม รวมไปถึงให้พบกับนักฟุตบอลของทีมอย่างใกล้ชิดและเป็นกันเอง และในปีนี้เองที่ เอสซีจี เมืองทอง ยูไนเต็ด ได้ทำสถิติไร้พ่ายเป็นครั้งแรกของสโมสรในประเทศไทย พร้อมกับได้สิทธิ์ไปเล่นเอเอฟซีแชมเปียนส์ลีกในรอบแบ่งกลุ่มในฤดูกาลหน้า
ไร้ความสำเร็จ (2556–2558)
หลังจากที่คว้าแชมป์ไร้พ่ายได้ในฤดูกาลที่แล้ว เมืองทองประเดิมฤดูกาล 2556 ในการแข่งขันฟุตบอลถ้วยพระราชทานประเภท ก. ซึ่งพวกเขาพ่ายแพ้ต่อแชมป์เอฟเอคัพฤดูกาลที่แล้วอย่างบุรีรัมย์ ยูไนเต็ด 0–2 ส่วนในการแข่งขันเอเอฟซีแชมเปียนส์ลีก 2013 เมืองทองอยู่ในกลุ่มเอฟ ร่วมกับกว่างโจวจากจีน, ช็อนบุกฮุนไดมอเตอส์จากเกาหลีใต้ และอูราวะ เรดไดมอนส์จากญี่ปุ่น ซึ่งเมืองทองเก็บได้เพียงคะแนนเดียวจากการเปิดบ้านเสมอกับช็อนบุก ทำให้จบอันดับสุดท้ายของกลุ่ม ไม่สามารถผ่านเข้าสู่รอบแพ้คัดออกได้ สำหรับการแข่งขันภายในประเทศ เมืองทองคว้ารองแชมป์ลีกด้วยการมีคะแนนตามหลังบุรีรัมย์ 7 คะแนน ซึ่งในกลางฤดูกาลนั้นเอง สโมสรได้ปลดสลาวีชา วอคานอวิชออกจากตำแหน่งเนื่องจากทำผลงานได้ไม่ดี และวินฟรีด เชเฟอร์เข้ามาคุมทีมต่อ แต่เชเฟอร์คุมทีมได้เพียงเดือนเดียวก็แยกทางกับสโมสรไปคุมทีมชาติจาเมกา ทำให้สโมสรแต่งตั้งเรอเน เดอซาแยร์กลับมาเข้าคุมทีมอีกครั้งหนึ่ง เมืองทองตกรอบโตโยต้า ลีกคัพ 2556 ในรอบ 16 ทีมสุดท้ายด้วยการบุกไปแพ้ต่อนครราชสีมา มาสด้าในช่วงต่อเวลาพิเศษ 1–2 และตกรอบมูลนิธิไทยคม เอฟเอคัพ 2556 ในรอบรองชนะเลิศด้วยการแพ้ต่อบุรีรัมย์ที่สนามกีฬาธรรมศาสตร์ รังสิต ทำให้จบฤดูกาล 2556 เมืองทองไม่สามารถคว้าแชมป์รายการใดได้ เดอซาแยร์แยกทางหลังจากหมดสัญญากับสโมสร โดยมีสก็อตต์ คูเปอร์เข้ามาคุมทีมต่อ
ต่อมาในฤดูกาล 2557 เมืองทองได้ปล่อยยืมตัวธีรศิลป์ แดงดาให้แก่อูเด อัลเมริอาในลาลิกาของสเปน ทีมประเดิมการแข่งขันเอเอฟซีแชมเปียนส์ลีก 2014 ในรอบคัดเลือกรอบสอง ด้วยการเปิดบ้านเอาชนะฮานอย ทีแอนด์ทีจากเวียดนาม 2–0 แต่ในรอบเพลย์ออฟ พวกเขาบุกไปแพ้เมลเบิร์นวิกตอรีที่ออสเตรเลีย 2–1 ไม่สามารถผ่านเข้าสู่รอบแบ่งกลุ่มได้ สโมสรได้แต่งตั้งดราแกน ทาลาจิคเข้ามาคุมทีมกลางฤดูกาล ซึ่งผลงานในลีกฤดูกาลนั้น ทีมแพ้ในบ้านมากถึง 5 นัด อีกทั้งยังถูกหัก 9 คะแนนจากเหตุทะเลาะวิวาทของแฟนบอลเมืองทองกับการท่าเรือ ทำให้ทีมจบเพียงอันดับที่ 5 ของตาราง ส่วนในการแข่งขันฟุตบอลถ้วย ทีมตกรอบก่อนรองชนะเลิศของโตโยต้า ลีกคัพ 2557 ด้วยการพ่ายแพ้ต่อบุรีรัมย์ด้วยผลประตูรวมสองนัด 0–1 และตกรอบก่อนรองชนะเลิศของมูลนิธิไทยคม เอฟเอคัพ 2557 ด้วยการบุกไปแพ้บางกอกกล๊าส 2–1 ทำให้จบฤดูกาล เมืองทองไม่สามารถคว้าแชมป์รายการใด ๆ และไม่ได้สิทธิ์เข้าร่วมแข่งขันฟุตบอลระดับทวีปในฤดูกาลหน้า
ยุคดรีมทีมและส่งออกนักเตะไปต่างประเทศ (2559–2560)
ก่อนเปิดฤดูกาล 2559 สโมสรได้ขายกองหน้าคนสำคัญอย่างมารีโอ ยูโรฟสกีให้แก่แบงค็อก ยูไนเต็ด แต่ก็ได้คว้าตัวผู้เล่นระดับทีมชาติไทยมาร่วมทีมหลายคน ได้แก่ อดิศักดิ์ ไกรษร, ทริสตอง โด, พีระพัฒน์ โน๊ตชัยยา, ธนบูรณ์ เกษารัตน์ และชนาธิป สรงกระสินธ์ ซึ่งทั้งห้าคนนี้ย้ายมาจากบีอีซี เทโรศาสน (พีระพัฒน์, ธนบูรณ์ และชนาธิป ย้ายมาแบบยืมตัวก่อนที่จะซื้อขาดในเวลาต่อมา) ทีมประเดิมการแข่งขันเอเอฟซีแชมเปียนส์ลีก 2016 ในรอบคัดเลือกรอบสอง ด้วยการเปิดบ้านชนะการดวลลูกโทษเหนือโจโฮร์ดารุลตักซิมจากมาเลเซีย แต่ในรอบเพลย์ออฟ พวกเขาบุกไปแพ้เซี่ยงไฮ้พอร์ตที่จีน 3–0 ทีมประเดิมการแข่งขันในประเทศในฟุตบอลถ้วยพระราชทานประเภท ก. 2559 ซึ่งทีมได้สิทธิ์เข้าร่วมแข่งขันด้วยเป็นรองแชมป์ลีกฤดูกาลที่แล้ว สุดท้าย เมืองทองพ่ายแพ้ต่อคู่ปรับตลอดกาลอย่างบุรีรัมย์ ยูไนเต็ด 3–1 ต่อมาในไทยลีก ฤดูกาล 2559 ทีมประเดิมชัยชนะสามนัดรวด ก่อนที่จะสะดุดแพ้ในบ้านสองนัดให้แก่บีอีซี เทโรศาสนและแบงค็อก ยูไนเต็ด แต่หลังจากนั้น ทีมสามารถคว้าชัยชนะได้ถึง 14 นัดติดต่อกัน หนึ่งในนั้นมีนัดที่ทีมบุกไปเอาชนะบุรีรัมย์ที่สนามไอ-โมบาย 3–0 นับเป็นการยุติสถิติที่ไม่เคยเอาชนะคู่ปรับทีมนี้ได้สำเร็จ
ก่อนเริ่มเลกที่สองของฤดูกาล 2559 ทีมได้คว้าตัวผู้เล่นระดับทีมชาติไทยมาเสริมทัพอีกสองราย ได้แก่ ธีราทร บุญมาทัน ที่แยกทางกับทีมคู่ปรับอย่างบุรีรัมย์ และอดิศร พรหมรักษ์ จากบีอีซี เทโรศาสน ต่อมาในช่วงต้นเดือนกรกฎาคม 2559 แม้ว่าทีมจะสะดุดไม่ชนะใครสามนัด (แพ้ 1 นัดตามด้วยเสมออีก 2 นัด) แต่หลังจากนั้น ทีมก็กลับมาชนะรวดอีก 9 นัด โดยหนึ่งในนั้นมีนัดที่ทีมสามารถเปิดบ้านเอาชนะบุรีรัมย์ 3–2 นับเป็นการเอาชนะทีมคู่ปรับทีมนี้ในลีกได้ทั้งไปและกลับ เมืองทองคว้าแชมป์ลีกเป็นสมัยที่ 4 ได้สำเร็จจากการลงเล่นในลีก 31 นัด เก็บได้ 80 คะแนน (การแข่งขันถูกตัดจบทั้งที่ยังเหลืออีกสามนัด สืบเนื่องจากการไว้อาลัยการสวรรคตของพระบาทสมเด็จพระปรมินทรมหาภูมิพลอดุลยเดช) ยิงได้ถึง 73 ประตู เป็นทีมที่ยิงประตูได้มากที่สุดในฤดูกาลนี้ ส่วนในการแข่งขันฟุตบอลถ้วย ทีมตกรอบ 8 ทีมสุดท้ายของช้าง เอฟเอคัพ 2559 ด้วยการพ่ายแพ้ต่อชลบุรี 3–0 แต่ในการแข่งขันโตโยต้า ลีกคัพ 2559 ทีมสามารถเข้าชิงชนะเลิศ พบกับบุรีรัมย์ ยูไนเต็ด แม้ว่าสุดท้ายแล้วการแข่งขันนัดชิงชนะเลิศจะถูกยกเลิกก็ตาม
ก่อนเปิดฤดูกาล 2560 ทีมได้บรรลุข้อตกลงในการปล่อยยืมตัวชนาธิป สรงกระสินธ์ให้แก่คอนซาโดเล ซัปโปโระ ทีมในเจลีกที่เพิ่งเลื่อนชั้นขึ้นมา โดยชนาธิปจะย้ายไปเล่นให้แก่ซัปโปโระในช่วงเลกที่สอง เมืองทองประเดิมฤดูกาล 2560 ด้วยการถล่มเอาชนะสุโขทัยในไทยแลนด์แชมเปียนส์คัพ 5–0 เป็นทีมแรกที่คว้าแชมป์รายการนี้ได้สำเร็จ ต่อมา ทีมได้ไปแข่งขันเอเอฟซีแชมเปียนส์ลีก 2017 รอบแบ่งกลุ่ม โดยเมืองทองอยู่ในกลุ่มอี ร่วมกับคาชิมะ แอนต์เลอส์ รองแชมป์สโมสรโลกเมื่อปีที่แล้วจากญี่ปุ่น, อุลซันฮุนไดจากเกาหลีใต้ และบริสเบนรอร์จากออสเตรเลีย แม้ว่าทีมจะไม่ชนะในเกมเยือนเลย แต่ก็สามารถเปิดบ้านเอาชนะคู่แข่งได้ทั้งสามนัด ทำให้ทีมจบอันดับที่สองของกลุ่ม ผ่านเข้าสู่รอบ 16 ทีมสุดท้าย ก่อนที่จะตกรอบด้วยการพ่ายแพ้ต่อคาวาซากิ ฟรอนตาเล แชมป์เจลีกในปีนั้น ด้วยผลประตูรวม 7–2
ในไทยลีก ฤดูกาล 2560 ทีมเริ่มต้นด้วยการชนะ 6 นัดรวดแบบไม่เสียประตู ทำให้ทีมสร้างสถิติใหม่ เป็นทีมที่ชนะติดต่อกันในลีกมากที่สุดที่ 15 นัด (โดยนับรวมชัยชนะ 9 นัดติดต่อกันเมื่อฤดูกาลที่แล้ว) อย่างไรก็ตาม ผลงานทีมเริ่มสะดุดหลังจากนั้น พวกเขาบุกไปแพ้บุรีรัมย์ 2–0 และแพ้ให้แก่ทีมน้องใหม่ทั้งสามทีมอย่างไทยฮอนด้า, การท่าเรือ และอุบล ยูไนเต็ด และหลังจากที่ชนาธิปได้ย้ายไปเล่นในเจลีก ทีมก็สะดุดเสมอหลายนัดในเลกที่สอง จนทำให้บุรีรัมย์ทำคะแนนแซงหน้าจนคว้าแชมป์ลีก เมื่อจบฤดูกาล แม้ว่าเมืองทองจะจบอันดับที่สอง แต่ก็มีคะแนนตามหลังทีมแชมป์อย่างบุรีรัมย์มากถึง 14 คะแนน แต่ในการแข่งขันโตโยต้า ลีกคัพ 2560 เมืองทองสามารถเอาคืนบุรีรัมย์ด้วยการบุกไปชนะ 2–0 ในรอบก่อนรองชนะเลิศ ก่อนที่จะเอาชนะบีอีซี เทโรศาสนในรอบรองชนะเลิศ และชนะสิงห์ เชียงราย ยูไนเต็ดในนัดชิงชนะเลิศ คว้าแชมป์รายการนี้เป็นสมัยที่สองได้สำเร็จ ส่วนในช้าง เอฟเอคัพ 2560 ทีมตกรอบด้วยการแพ้การดวลลูกโทษต่อสิงห์ เชียงรายในรอบรองชนะเลิศ
หลังจบฤดูกาล ทีมได้บรรลุข้อตกลงในปล่อยตัวธีรศิลป์ แดงดาให้แก่ซานเฟรชเช ฮิโรชิมะ (ยืมตัว), ธีราทร บุญมาทันให้แก่วิสเซล โคเบะ (ยืมตัว) และกวินทร์ ธรรมสัจจานันท์ให้แก่โอฮา เลอเฟิน ซึ่งหากนับรวมชนาธิปด้วยแล้ว จะมีผู้เล่นของเมืองทองที่ไปค้าแข้งในต่างประเทศถึงสี่คนด้วยกัน
สร้างทีมใหม่ (2561–ปัจจุบัน)
เมืองทอง ยูไนเต็ดประเดิมปี 2561 ด้วยการคว้าแชมป์แม่โขงคลับแชมเปียนชิพ 2017 จากการเอาชนะสโมสรซันนาคั้ญฮหว่าจากเวียดนามด้วยผลประตูรวม 7–1 ต่อมาทีมได้เข้าร่วมแข่งขันเอเอฟซีแชมเปียนส์ลีก 2018 ในรอบคัดเลือกรอบสอง ซึ่งทีมสามารถเปิดบ้านเอาชนะโจโฮร์ดารุลตักซิมจากมาเลเซีย 5–2 แต่ในรอบเพลย์ออฟ พวกเขาบุกไปแพ้คาชิวะ เรย์โซล 3–0 ไม่สามารถผ่านเข้าสู่รอบแบ่งกลุ่มได้ หลังจากที่ตกรอบ ทั้งธีราทรและธีรศิลป์ได้ออกจากสโมสรเพื่อไปเล่นในเจลีกแบบยืมตัว การขาดผู้เล่นแกนหลักที่สำคัญ ส่งผลให้สโมสรทำผลงานในลีกได้อย่างย่ำแย่ ธชตวันลาออกจากตำแหน่งผู้ฝึกสอนหลังจากที่คุมทีมบุกไปแพ้ทีมน้องใหม่อย่างพีที ประจวบ 6–1 โดยมีสันติ ไชยเผือกเข้ามาคุมทีมแบบรักษาการต่อ สันติคุมทีมไม่แพ้ใครในลีกถึง 8 นัดติดต่อกัน แต่ก็เสมอไปถึง 5 นัด ก่อนที่สโมสรจะแต่งตั้งราโดวาน เคอร์ซิซเป็นหัวหน้าผู้ฝึกสอนคนใหม่ เคอร์ซิซประเดิมคุมทีมนัดแรกด้วยการบุกไปแพ้คู่ปรับตลอดกาลอย่างบุรีรัมย์ ยูไนเต็ดถึง 4–0 หลังจากนั้น แม้ว่าทีมจะมีช่วงเวลาที่ชนะรวดหลายนัดติดต่อกัน แต่ผลงานของทีมก็ยังคงไม่สม่ำเสมอ โดยมีนัดที่บุกไปแพ้บางกอกกล๊าส 3–1 และเปิดบ้านแพ้บุรีรัมย์ 0–3 นับเป็นความพ่ายแพ้ต่อบุรีรัมย์ทั้งไปและกลับเป็นครั้งแรกในประวัติศาสตร์สโมสร เคอร์ซิซถูกปลดและอุทัย บุญเหมาะเข้ามาคุมทีมแบบรักษาการจนจบฤดูกาล สุดท้าย ทีมจบอันดับที่ 4 ของตาราง เก็บได้เพียง 59 คะแนนและเสียประตูมากถึง 53 ประตู ส่วนในฟุตบอลถ้วย ทีมตกรอบ 16 ทีมสุดท้ายของโตโยต้า ลีกคัพ 2561 ด้วยการพ่ายแพ้ต่อชลบุรี 5–1 และตกรอบ 16 ทีมสุดท้ายของช้าง เอฟเอคัพ 2561 ด้วยการพ่ายแพ้ในการดวลลูกโทษกับสิงห์ เชียงราย ยูไนเต็ด ที่เป็นแชมป์ในฤดูกาลนั้น
หลังจบฤดูกาล 2561 ทีมได้ปล่อยตัวผู้เล่นคนสำคัญอย่างทริสตอง โดและพีระพัฒน์ โน๊ตชัยยาให้แก่ทรูแบงค็อก ยูไนเต็ด แต่ทีมก็ได้เซ็นสัญญาผู้เล่นรายใหม่อย่างดั่ง วัน เลิม ผู้รักษาประตูทีมชาติเวียดนามชุดชนะเลิศฟุตบอลชิงแชมป์แห่งชาติอาเซียน 2018 และได้คว้าตัวมารีโอ ยูโรฟสกี อดีตกองหน้าระดับตำนานของสโมสร กลับคืนสู่ทีม นอกจากนี้ ยังได้ธีรศิลป์ แดงดากลับมาจากการยืมตัวที่ซานเฟรชเช ฮิโรชิมะ ส่วนธีราทร บุญมาทัน ที่กลับจากวิสเซล โคเบะ ก็ถูกปล่อยยืมตัวให้แก่โยโกฮามะ เอ็ฟ มารินอสในเจลีก สโมสรได้แต่งตั้งไพโรจน์ บวรวัฒนดิลก ผู้ฝึกสอนที่มีประสบการณ์ในการคุมทีมเล็กหนีตกชั้นจากไทยลีก เข้ามาคุมทีมในฤดูกาล 2562 อย่างไรก็ตาม ไพโรจน์ลาออกจากตำแหน่งหลังคุมทีมแพ้ราชบุรี มิตรผล 2–0 โดยมียุน จง-ฮวัน ผู้ฝึกสอนชาวเกาหลีใต้ที่เคยพาเซเรซโซ โอซากะประสบความสำเร็จ เข้ามาคุมทีมต่อ แต่ผลงานของทีมก็ยังไม่ดีขึ้น โดยเมื่อผ่านไป 12 นัดแรกในลีก ทีมชนะเพียงแค่ 2 นัด เก็บได้เพียงแค่ 8 คะแนน และอยู่ในอันดับสุดท้ายของตารางซึ่งเป็นพื้นที่ตกชั้น จง-ฮวันถูกปลดและสโมสรได้แต่งตั้งอาเลชังดรี กามา ผู้ฝึกสอนชาวบราซิลที่เคยพาบุรีรัมย์และเชียงรายประสบความสำเร็จ เข้ามาคุมทีมต่อ กามาคุมทีมชนะถึง 11 จาก 17 นัดหลังจากนั้น พลิกสถานการณ์ของทีมจากที่เคยอยู่ในโซนตกชั้น ขึ้นมาจบอันดับที่ 5 ของตารางได้สำเร็จ อย่างไรก็ตาม ทีมยังคงไม่ประสบความสำเร็จในฟุตบอลถ้วย พวกเขาตกรอบ 32 ทีมสุดท้ายของโตโยต้า ลีกคัพ 2562 ด้วยการบุกไปแพ้โปลิศ เทโร 1–0 และตกรอบ 16 ทีมสุดท้ายของช้าง เอฟเอคัพ 2562 ด้วยการเปิดบ้านแพ้การท่าเรือซึ่งเป็นแชมป์ในปีนั้น
ก่อนเปิดฤดูกาล 2563 สโมสรได้ปล่อยตัวธีราทรให้แก่โยโกฮามะ เอ็ฟ มารินอสด้วยสัญญาถาวร และได้ขายธีรศิลป์ให้แก่ชิมิซุ เอส-พัลส์ด้วยสัญญาถาวรเช่นกัน นอกจากนี้ ในช่วงที่ลีกหยุดพักไปเนื่องจากการระบาดทั่วของโควิด-19 สารัช อยู่เย็น กัปตันทีม ณ ขณะนั้น ได้แยกทางกับสโมสรและย้ายไปบีจี ปทุม ยูไนเต็ด นั่นทำให้ทีมเหลือเพียงแค่ผู้เล่นชาวต่างชาติและผู้เล่นชาวไทยที่เป็นดาวรุ่งเสียส่วนใหญ่ ส่งผลให้ทีมทำผลงานในลีกได้ไม่ดีอีกครั้ง กามาลาออกจากตำแหน่งผู้ฝึกสอนหลังจากที่คุมทีมเปิดบ้านแพ้ตราด 0–1 และย้ายไปคุมทีมบุรีรัมย์แทนที่ของโบซีดาร์ บันโดวิช สโมสรเมืองทองจึงได้แต่งตั้งอดีตผู้เล่นระดับตำนานของทีมอย่างมารีโอ ยูโรฟสกีขึ้นมาเป็นผู้ฝึกสอน โดยยูโรฟสกีเปลี่ยนรูปแบบการเล่นของทีมที่เน้นการใช้ผู้เล่นดาวรุ่งให้ดูน่าสนุกตื่นเต้นขึ้น แม้ว่าสุดท้ายแล้ว ทีมจะจบอันดับที่ 7 ของตาราง ซึ่งเป็นอันดับที่ต่ำที่สุดในการลงเล่นบนลีกสูงสุดของสโมสร และตกรอบก่อนรองชนะเลิศของช้าง เอฟเอคัพ 2563–64 ด้วยการบุกไปแพ้บุรีรัมย์ 0–2 แต่ยูโรฟสกียังคงได้รับโอกาสคุมทีมต่อในฤดูกาล 2564–2565 ซึ่งเขาพาทีมจบในอันดับที่ 4
บุรีรัมย์ ยูไนเต็ด
ภายหลังการเข้าซื้อทีมการไฟฟ้าของเนวิน ชิดชอบ สำหรับการแข่งขันไทยพรีเมียร์ลีก 2553 ในชื่อ "บุรีรัมย์ พีอีเอ" ด้วยทุนมหาศาล ทำให้บุรีรัมย์ขึ้นมาเป็นทีมแถวหน้าในการแข่งขันไทยลีก และเป็นคู่แข่งกับเมืองทอง ยูไนเต็ด จนถึงปัจจุบัน โดยมีการแข่งขันสำคัญมากมาย เช่น ฟุตบอลถ้วยพระราชทาน ก. ในปี พ.ศ. 2556, 2557 และ 2559 ซึ่งตั้งแต่การเข้าซื้อทีมและเปลี่ยนเป็นชื่อเป็นบุรีรัมย์นั้น เมืองทองยังไม่สามารถชนะบุรีรัมย์ได้ จนถึงในวันที่ 27 เมษายน พ.ศ. 2559 เมืองทอง ยูไนเต็ด สามารถบุกไปเอาชนะบุรีรัมย์ ยูไนเต็ด ได้ 3-0 ถือเป็นครั้งแรกที่เมืองทองสามารถเอาชนะบุรีรัมย์ได้
สนาม
สโมสรฟุตบอลเมืองทองยูไนเต็ด ใช้สนามธันเดอร์โดมสเตเดียม เป็นสนามเหย้า โดยสนามแห่งนี้อยู่หลังอาคารชาเลนเจอร์ นอกจากนี้ยังมีห้องวีไอพีบ็อก ให้บริการ และพื้นที่สำหรับผู้สื่อข่าว รวมถึงห้องแถลงข่าว สำหรับสนามธันเดอร์โดมสเตเดียม นั้นปัจจุบันมีความจุ 15,000 ที่นั่ง ได้มาตรฐานสมาพันธ์ฟุตบอลเอเชีย ย้อนกลับไปปี พ.ศ 2550 สภาพสนามธันเดอร์โดมสเตเดียม แสดงพัฒนาการให้เห็นขึ้นตามลำดับ ไล่มาตั้งแต่การคว้าแชมป์ดิวิชัน 2 ในปี 2550 ก่อนจะก้าวไปอีกขั้นกับ แชมปืดิวิชัน 1 ในปี 2551 ต่อด้วย แชมป์ไทยพรีเมียร์ลีก ในปี 2552 จนแฟนคลับมีจำนวนเพื่มขึ้นตามลำดับ จึงได้มีการเปลี่ยนชื่อสนามเป็น ยามาฮ่า สเตเดี้ยม พร้อมลงมือก่อสร้างอัฒจรรย์ทั้ง 3 ด้าน รวมถึงสิ่งอำนวยความสะดวกและในปี 2553 ได้ทำการปรับปรุงพื้นสนาม โดยใช้หญ้าพันธุ์ดีอย่าง "พาสพาลัม" ขณะที่ส่วนอัฒจรรย์ ที่นั่งของสนามยามาฮ่าสเตเดียม ยังติดตั้งเก้าอี้ จำนวน 9,000 ที่นั้ง ในอัฒจรรย์ฝั่งทิศตะวันออกและตะวันตก ปี 2555 ได้เปลี่ยนชื่อตามสปอนเซอร์ใหม่เป็น "เอสซีจี สเตเดียม"
อนาคตทางเมืองทอง ยูไนเต็ดมีแผน 2 แผนคือ ต่อเติมให้มีความจุ 40,000 คน หรือสร้างสนามใหม่เพื่อรองรับแฟนบอล 35,000 คน ซึ่งใช้งบราว 500-700 ล้านบาท
หัวหน้าผู้ฝึกสอน
''ตั้งแต่ปี พ.ศ. 2550 ถึงปัจจุบัน''
สหพันธรัฐโรดีเชียและนยาซาแลนด์
สหพันธรัฐโรดีเชียและนยาซาแลนด์ (Federation of Rhodesia and Nyasaland) หรือเรียกอีอย่างหนึ่งว่า สหพันธรัฐแอฟริกากลาง (Central African Federation, CAF) เป็นสหพันธรัฐกึ่งเอกราชที่ประกอบด้วยดินแดนในภูมิภาคแอฟริกาใต้สามแห่งระหว่าง ค.ศ. 1953-1963 ได้แก่ อาณานิคมปกครองตนเองโรดีเซียใต้, รัฐในอารักขาโรดีเซียเหนือ และรัฐในอารักขานยาซาแลนด์
ระบบนิเวศป่าไม้
ระบบนิเวศป่าไม้ (forest ecosystem) ระบบนิเวศป่าไม้เป็นศูนย์รวมความหลากหลายทางชีวภาพที่สำคัญที่สุดในโลก และเป็นปัจจัยหลักที่เกื้อกูลการดำรงชีวิตของประชาชนจำนวนมาก โดยเฉพาะชนพื้นเมืองและชุมชนท้องถิ่นที่อาศัยอยู่ในบริเวณป่า ทั้งยังช่วยควบคุมสภาพอากาศให้เหมาะสม เนื่องจากเป็นแหล่งดูดซับและกักเก็บคาร์บอน การที่มนุษย์ตัดไม้ทำลายป่าการแบ่งป่าเป็นผืนเล็กผืนน้อย และทำให้ปสภาพลง ส่งผลให้เกิดการสูญเสียความหลากหลายทางชีวภาพของป่าไม้ทั่วโลก โดยเฉพาะอย่างยิ่งในป่าเขตร้อนที่มีความหลากหลายทางชีวภาพสูงสุด
การจำแนกระบบนิเวศป่าไม้
ระบบนิเวศป่าไม้ ประกอบด้วยระบบนิเวศย่อยได้แก่ ระบบนิเวศป่าผลัดใบและระบบนิเวศป่าไม่ผลัดใบ
ป่าผสมผลัดใบ (mixed deciduous forest)
ป่าผสมผลัดใบอาจเป็นที่รู้จักกันในอีกชื่อหนึ่งว่า ป่าเบญจพรรณ ลักษณะที่ใช้จำแนกขั้นต้น คือ การที่ต้นไม้เกือบทั้งหมดมีการผลัดใบในช่วงฤดูแล้ง โดยเฉพาะตั้งแต่ปลายเดือนมกราคมจนถึงเดือนเมษายน เรือนยอดป่าคงเหลือแต่กิ่งก้านคล้ายไม้ตายแห้งหมดทั้งป่า ลักษณะที่ใช้ในขั้นถัดไปที่ใช้จำแนกสังคมพืชนี้จากสังคมพืชผลัดใบอื่น ๆ คือ ไม้ดัชนีของสังคมและโครงสร้างทางด้านตั้งเป็นหลัก อาจแบ่งย่อยได้เป็น
ป่าเต็งรัง (deciduous dipterocarpforest)
การผลัดใบของไม้ส่วนใหญ่ในทุกระดับชั้นเรือนยอด เช่นเดียวกับป่าผสมผลัดใบและไม้ดัชนี ในสังคมพืชซึ่งมีความแตกต่างจากป่าในกลุ่มป่าผลัดใบในสังคมอื่น ๆ อย่างเด่นชัด เช่น ไม้ในวงศ์ยาง (Dipterocarpaceae) ที่ผลัดใบ เช่น เต็ง (Shorea obtusa) รัง (Shorea siamensis) เหียง (Dipterocarpus obtusifolius) พลวง (Dipterocarpus tuberculatus) ยางกราด (Dipterocarpus intricatus) และพะยอม(Shorea roxburghii) เป็นต้น
ระบบนิเวศทุ่งหญ้า จะมีลักษณะเป็นที่ราบ สิ่งมีชีวิตส่วนใหญ่เป็นต้นหญ้า พบได้ในส่วนต่าง ๆ ของโลกหลายทวีป มีอัตราการระเหยของน้ำสูง จึงทำให้สามารถพบสภาวะแห้งแล้งได้ในบางช่วงเวลา ระบบนิเวศทุ่งหญ้าจะสามารถแบ่งได้เป็น 2 ชนิด ดังนี้
ทุ่งหญ้าเขตอบอุ่น (temperate grassland)
เป็นทุ่งหญ้าที่มีต้นหญ้าสูงตั้งแต่ 1.5-8 ฟุต แตกต่างกันไปตามปริมาณน้ำฝน หญ้าในเขตนี้จะมีรากที่หยั่งลึกมากทุ่งหญ้าเขตอบอุ่นที่สำคัญ ได้แก่ ทุ่งหญ้าสเตปส์ (Steppes) ในรัสเซีย ทุ่งหญ้าแพรี่ (Prairie) ในยุโรปตะวันตก เป็นต้น สัตว์ที่พบในระบบนิเวศลักษณะนี้ ได้แก่ วัวไบซัน แอนทีโลป ม้าลาย กระรอก เป็นต้น
ทุ่งหญ้าเขตร้อน (tropical grassland forest)
ทุ่งหญ้าเขตร้อนเป็นเขตที่พบพืชตระกูลหญ้าปกคลุมดิน มีสภาพภูมิอากาศแบบฤดูแล้งยาวนาน ปริมาณน้ำฝนเฉลี่ยรายปีค่อนข้างต่ำพื้นดินส่วนใหญ่ขาดความอุดมสมบูรณ์หรือมีความเค็มสูง พื้นที่ที่มีระบบนิเวศแบบนี้ ได้แก่ ทุ่งหญ้าสะวันนา (Savanna) โดยทั่วไปสังคมพืชที่ประกอบด้วยหญ้าเป็นส่วนใหญ่ และส่วนที่เป็นหญ้ามีการปกคลุมพื้นที่ต่อเนื่องกันไปกว้างมากกว่า 10 เท่า ของความสูงต้นไม้ที่ปรากฏอยู่ มักจำแนกให้เป็นทุ่งหญ้าเขตร้อน หรือหากประเมินพื้นที่หญ้าปกคลุมดินควรมีมากกว่าร้อยละ 70 ทุ่งหญ้าเขตร้อนที่เกิดขึ้นตามธรรมชาติในประเทศไทยมีพบอยู่น้อยและส่วนใหญ่เป็นพื้นที่เล็ก ๆ บางส่วนได้ถูกทำลายจนเกือบไม่เหลือสภาพเดิมให้เห็นปรากฏอยู่ เนื่องจากสภาพปัจจัยแวดล้อมที่ค่อนข้างแห้งแล้งจัดในช่วงฤดูแล้งและมีไฟป่าเป็นประจำจึงทำให้สังคมนี้มีความหลากหลายในด้านรูปชีวิตของพืชต่ำ หญ้าซึ่งปรับตัวกับสภาพแวดล้อมเช่นนี้ได้ดี
ป่าสนเขาหรือป่าสน (Coniferous Forest หรือ Pine Forest)
ป่าสนเขาหรืออาจเรียกอีกอย่างว่า ป่าสนในประเทศไทยมักปรากฏอยู่ตามภูเขาสูงเป็นส่วนใหญ่ซึ่งเป็นพื้นที่ซึ่งมีความสูงจากระดับน้ำทะเลตั้งแต่ 700 เมตรขึ้นไป โดยทั่วไปมักจะขึ้นอยู่ในที่ซึ่งดินไม่ค่อยมีความอุดมสมบูรณ์มากนัก มีความเป็นกรดสูง มีสภาพภูมิอากาศที่มีอุณหภูมิค่อนข้างต่ำเป็นระยะเวลายาวนานและยังมีความแห้งแล้งที่ป่าดิบปรับตัวได้ยาก[1]
ลักษณะของป่าสนเขาจะเป็นป่าโปร่งไม่ผลัดใบ ซึ่งจะมีเพียงต้นสนเขาปรากฏอยู่เท่านั้นอาจมีพันธุ์ไม้อื่นปรากฏอยู่บ้างแต่ก็พบได้น้อยในสังคมป่าสนเขาจะมีชั้นเรือนยอดด้านตั้ง แยกได้เป็น 3 ชั้นเรือนยอด ดังนี้
ป่าดิบเขา (montane or hill evergreen forest)
ป่าดิบเขาในประเทศไทยอาจแบ่งย่อยตามลักษณะโครงสร้างของป่าออกเป็นสองสังคมย่อยคือ 1) ป่าดงดิบเขาระดับต่ำ (lower montane forest) เป็นป่าที่ประกอบด้วยไม้ที่สูงใหญ่มีเรือนยอดชั้นบนสูงถึง 30 เมตร มีไม้หนาแน่นและเด่นด้วยไม้ก่อชนิดต่าง ๆ ผสมกับไม้ในสกุลอื่น ๆ ที่อาจพบได้ในป่าดงดิบแล้งบางแห่งในที่สูง ตามต้นไม้มีพืชเกาะติดน้อย พื้นป่ามีซากทับถมที่ไม่หนา พบในระดับความสูงประมาณ 1,200เมตร ถึง 1,800 เมตร และ 2) สังคมย่อยเป็นป่าดงดิบเขาระดับสูง (upper montane forest) มีลักษณะโครงสร้างของสังคมแตกต่างอย่างเด่นชัด คือ เรือนยอดชั้นบนสูงประมาณ 20 เมตร กิ่งก้านคดงอและก่อตัวเป็นก้อนบนกิ่งใหญ่ และตามลำต้นมีมอสส์ และไม้อิงอาศัยเกาะติดหนาแน่น เช่น ป่าดงดิบเขา บนยอดอินทนนท์ที่สูงเกิน 2,000 เมตรขึ้นไป เป็นต้น บางครั้งบนพื้นที่เขาสูงอาจพบป่าละเมาะระดับสูง (scrub forest หรือ Subalpine vegetation) เช่น พบที่ดอยเชียงดาว โดยมีกลุ่มพืชเขตอบอุ่นหลายชนิดขึ้นอยู่ร่วมกันมาก
ป่าดิบชื้น (tropical rain forest)
ป่าดิบชื้นเป็นป่าฝนในเขตร้อน (Tropical rain forest)มีฝนตกชุกเกือบตลอดปี และมีความชุ่มชื้นในดินค่อยข้างสูงสม่ำเสมอตลอดทั้งปี
คณะรัฐมนตรีไทย คณะที่ 50
คณะรัฐมนตรี คณะที่ 50 ของไทย (23 กันยายน พ.ศ. 2535 - 13 กรกฎาคม พ.ศ. 2538)
ระบบนิเวศป่าไม้
ป่าดิบชื้น (tropical rain forest)
ป่าดิบชื้นมีลักษณะเป็นป่ารกทึบจะประกอบด้วยพรรณไม้หลากหลาย ซึ่งชนิด ไม้ต้นของเรือนยอดชั้นบน ส่วนใหญ่เป็นไม้วงศ์ยาง-ตะเคียน (Dipterocarpaceae) มีลำต้นสูงใหญ่ตั้งแต่ 30-50 เมตร ถัดลงมา เป็นไม้ต้นขนาดกลางและขนาดเล็กซึ่งสามารถขึ้นอยู่ใต้ร่มเงาของต้นไม้ใหญ่ได้
คณะรัฐมนตรีไทย คณะที่ 50
นายชวน หลีกภัย เป็นนายกรัฐมนตรี ประกาศพระบรมราชโองการ เมื่อวันที่ 23 กันยายน พ.ศ. 2535 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศนายมารุต บุนนาค ประธานสภาผู้แทนราษฎร เป็นผู้ลงนามรับสนองพระบรมราชโองการ
ระบบนิเวศป่าไม้
ป่าดิบชื้น (tropical rain forest)
รวมทั้งต้นไม้ชนิดต่างๆ ในวงศ์ หมากหรือปาล์ม (Plamae) พื้นล่างของป่ารกทึบระเกะระกะไปด้วยไม้พุ่ม พืชล้มลุก ระกำ หวาย ไผ่ต่างๆ เถาวัลย์หลากชนิด ตามลำต้นไม้และกิ่งไม้มักมีพืชอิงอาศัย (epiphyte) พวกเฟิร์น พวกมอส ขึ้นอยู่ทั่วไป พรรณไม้เด่นของวงศ์ Dipterocarpaceae ที่มีความสำคัญ สัตว์ในป่าดงดิบชื้นเช่น สมเสร็จ, แรด, กระจงควาย ,กระจงเล็ก  ,เก้งหม้อ,  นกแว่นสีน้ำตาล,นกหว้า, เต่าจักร,เต่าเดือย ,เต่าทับทิม  เป็นต้น[2]
คณะรัฐมนตรีไทย คณะที่ 50
ประวัติ
ภายหลังการเลือกตั้งในเดือนกันยายน พ.ศ. 2535 พรรคประชาธิปัตย์ นำโดยนายชวน หลีกภัย ไดรับเลือกตั้งสมาชิกสภาผู้แทนราษฎรมากที่สุด จำนวน 79 เสียง และรวบรวมสมาชิกสภาผู้แทนราษฎรจากพรรคต่างๆ จัดตั้งรัฐบาล ประกอบด้วย พรรคประชาธิปัตย์ 79 เสียง พรรคความหวังใหม่ 51 เสียง พรรคพลังธรรม 47 เสียง พรรคกิจสังคม 22 เสียง และพรรคเอกภาพ 8 เสียง รวมเป็น 207 เสียง (จาก 360 เสียงในสภา) โดยมีการจัดสรรตำแหน่งรัฐมนตรี จำนวน 48 ตำแหน่ง ให้พรรคการเมืองต่างๆ ได้แก่ พรรคประชาธิปัตย์ 18 ตำแหน่ง พรรคความหวังใหม่ 11 ตำแหน่ง พรรคพลังธรรม 11 ตำแหน่ง พรรคกิจสังคม 5 ตำแหน่ง และพรรคเอกภาพ 2 ตำแหน่ง
ระบบนิเวศป่าไม้
ป่าดิบแล้ง (dry evergreen forest)
ป่าดิบแล้งในประเทศไทยกระจายอยู่ตั้งแต่ตอนบนของทิวเขาถนนธงชัย ปกคลุมลาดเขาทางทิศตะวันตกของทิวเขาตะนาวศรีไปจนถึงจังหวัดเชียงราย ส่วนทางซีกตะวันออกของประเทศ ปกคลุมตั้งแต่ทิวเขาภูพานลงมาถึงทิวเขาบรรทัด ทิวเขาพนมดงรักลงไปจนถึงจังหวัดระยอง ขึ้นไปตามทิวเขาดงพญาเย็น ทิวเขาเพชรบูรณ์จนถึงจังหวัดเลยและน่าน ป่าดิบแล้งเป็นป่าที่อยู่ในพื้นที่ค่อนข้างราบมีความชุ่มชื้นน้อย ป่าดิบแล้งจะอยู่ในระดับความสูงปานกลางสูงจากระดับน้ำทะเลประมาณ 300-600 เมตร ไม้ที่สำคัญได้แก่ มะคาโมง  ยางนา  พะยอม  ตะเคียนแดง  กระเบากลัก และตาเสือ[3]
เฟลีแซ็ต
เฟลีแซ็ต (Félicette, ) เป็นแมวตัวแรกของโลกที่ถูกปล่อยสู่อวกาศ
คณะรัฐมนตรีไทย คณะที่ 50
ประวัติ
ต่อมาในเดือนกันยายน พ.ศ. 2536 พรรคกิจสังคม หลังประกาศจะรวมพรรคกับพรรคฝ่ายค้าน อย่างเช่น พรรคชาติพัฒนา พรรคประชากรไทย พรรคมวลชน และพรรคราษฏร แต่สุดท้ายก็มีเพียงพรรคมวลชนเท่านั้น ที่ยุบรวมกับพรรคกิจสังคม พรรคประชาธิปัตย์จึงตัดสินใจปรับพรรคกิจสังคมออกจากการร่วมรัฐบาล และเชิญพรรคเสรีธรรม มาร่วมงานแทน ต่อมาในเดือนธันวาคม พ.ศ. 2537 พรรคความหวังใหม่ เกิดความขัดแย้งกับพรรคประชาธิปัตย์ เรื่องการกระจายอำนาจจึงตัดสินใจถอนตัวออกจากรัฐบาล โดยก่อนหน้านั้นพรรคฝ่ายค้าน ได้ทำสัตยาบันประกาศ ไม่ร่วมรัฐบาล แต่พรรคชาติพัฒนา ตัดสินใจฉีกสัตยาบัน จนกลายเป็นที่มาของคำว่า "เสียบเพื่อชาติ"
ระบบนิเวศป่าไม้
ป่าชายเลน (mangroves)
ป่าชายเลน หรือป่าโกงกาง หรือป่าพังกา คือระบบนิเวศที่ประกอบไปด้วยพันธุ์พืช พันธุ์สัตว์ หลายชนิด ดำรงชีวิตร่วมกันในสภาพแวดล้อมที่เป็น ดินเลน น้ำกร่อย และน้ำทะเลท่วมถึงอย่างสม่ำเสมอ ป่าชายเลนจะอยู่ทั่วไปตามบริเวณชายฝั่งทะเล  ปากแม่น้ำ ทะเลสาบ อ่าว และรอบเกาะแก่งต่างๆ ซึ่งเป็นบริเวณเขตน้ำขึ้นน้ำลงต่ำสุด ป่าชายเลนมีอยู่เฉพาะในเขตร้อน พรรณไม้ที่ขึ้นอยู่ในป่าชายเลนมีมากมายหลายชนิด เช่น ต้นโกงกาง ต้นแสน ต้นลำพู ต้นจาก เป็นต้น[4] ประชากรสัตว์ในป่าชายเลน ประกอบด้วย 2 กลุ่มใหญ่ ๆ กลุ่มที่ 1 เป็นสัตว์ทะเลหน้าดิน เช่น พวกโปรโตซัว หอย แมลง และพวกครัสเตเชียน กลุ่มที่ 2 ปลา ซึ่งมี  4  กลุ่มย่อย
เฟลีแซ็ต
เฟลีแซ็ตถูกส่งขึ้นไปกับจรวดของฝรั่งเศสเมื่อวันที่ 18 ตุลาคม 1963 และทำการบินใต้วงโคจร แม้ว่าจะเชื่อกันว่ามันเป็นแมวตัวเดียวที่บินขึ้นสู่อวกาศได้สำเร็จ แต่ชื่อของมันก็ไม่ได้เป็นที่รู้จักมากนักมานานหลายทศวรรษ จนกระทั่งในปี 2017 ได้มีผู้จัดกิจกรรมการระดมทุนสาธารณะขึ้นเพื่อที่จะสร้างรูปปั้นทองสัมฤทธิ์ เพื่อเป็นเกียรติแก่ความสำเร็จของมัน และในที่สุด ในปี 2019 จึงได้มีการติดตั้งรูปปั้นทองสัมฤทธิ์ของเฟลีแซ็ตที่มหาวิทยาลัยอวกาศนานาชาติในเมืองสทราซบูร์ของฝรั่งเศส
สัตว์ที่ไปอวกาศก่อนเฟลีแซ็ต
ก่อนหน้าเฟลีแซ็ต ได้มีการปล่อยสัตว์หลายชนิดขึ้นสู่อวกาศ เริ่มจากในปี 1957 สุนัขชื่อไลกาได้กลายเป็นสัตว์ตัวแรกที่เคยขึ้นไปโคจรรอบโลก โดยบรรทุกไปกับดาวเทียมสปุตนิก 2 ของสหภาพโซเวียต ในเดือนมกราคม 1961 สหรัฐได้นำลิงชิมแปนซีชื่อแฮมขึ้นไปในฐานะส่วนหนึ่งของโครงการเมอร์คิวรี ทำให้มันเป็นลิงตัวแรกที่บินขึ้นสู่อวกาศ
ฝรั่งเศสยังได้ส่งหนูชื่อแอ็กตอร์ (Hector) ขึ้นสู่อวกาศในปี 1961 และยังได้ส่งหนูอีก 2 ตัวในเดือนตุลาคม 1962 ก่อนที่จะส่งเฟลีแซ็ตขึ้นไป
ภารกิจ
เฟลีแซ็ตเป็นแมวสีดำขาวที่อาศัยอยู่ข้างถนนในกรุงปารีส ถูกพ่อค้าสัตว์เลี้ยงจับตัวไปและขายให้แก่รัฐบาลฝรั่งเศส ในปี 1963 รัฐบาลฝรั่งเศสได้ฝึกแมว 14 ตัว ซึ่งรวมทั้งเฟลีแซ็ตด้วย แมวเหล่านี้ได้รับการฝึกฝนที่ศูนย์ศึกษาและวิจัยเวชศาสตร์การบิน (Centre d'Enseignement et de Recherches de Médecine Aéronautique, CERMA) และติดขั้วไฟฟ้าไว้ที่หัวระหว่างการฝึกเพื่อศึกษาการทำงานของเส้นประสาท นักวิทยาศาสตร์ในเวลานั้นมีความกังวลเกี่ยวกับผลกระทบของภาวะไร้น้ำหนักต่อสัตว์และมนุษย์ ดังนั้น แมวจึงได้รับการฝึกฝนอย่างเข้มงวดเช่นเดียวกับนักบินอวกาศที่เป็นมนุษย์ เฟลีแซ็ตได้รับเลือกให้ทำงานจริงเนื่องจากมีนิสัยสงบเสงี่ยมกว่าแมวตัวอื่นที่ร่วมฝึก
เวลา 08:09 น. ของวันที่ 18 ตุลาคม 1963 ฝรั่งเศสได้ส่งเฟลีแซ็ตขึ้นสู่อวกาศไปกับจรวดเวรอนิก อาฌี 47 (Véronique AGI 47) จากสถานที่ปล่อยจรวดในเมืองอามากีร์ ประเทศแอลจีเรีย
ภารกิจของเฟลีแซ็ตคือการบินใต้วงโคจร โดยขึ้นไปถึงระดับความสูง 157 กิโลเมตรในการบิน 13 นาที และประสบภาวะไร้น้ำหนักเป็นเวลา 5 นาทีของเวลาบิน หลังจากนั้นมันได้เดินทางกลับมายังโลกอย่างปลอดภัยแต่ก็ถูกกระทำการุณยฆาตในอีกสามเดือนต่อมาเพื่อชันสูตรสมอง
นอกจากนี้ฝรั่งเศสยังส่งแมวอีกตัวขึ้นสู่อวกาศในวันที่ 24 ตุลาคม ไม่นานหลังจากภารกิจของเฟลีแซ็ตสิ้นสุดลง แต่แมวตัวนั้นตายเมื่อจรวดระเบิดระหว่างการปล่อย
ระบบนิเวศป่าไม้
ป่าชายหาด (beach forest)
คือผืนป่ารอยต่อระหว่างชายหาดกับผืนแผ่นดิน เป็นป่าแนวตะเข็บหรือเป็นกันชนระหว่างทะเลกับแผ่นดินนั่นเอง ชายหาดคือบริเวณพื้นที่ระหว่างขอบฝั่งกับแนวน้ำลงเต็มที่ (หรืออาจกล่าว คือ พื้นระหว่างน้ำทะเลที่ลงต่ำสุดขึ้นมาจนถึงระดับน้ำทะเลขึ้นสูงสุด) มีลักษณะเป็นแถบยาวไปตามริมฝั่งเกิดขึ้นเนื่องจากการกระทำของคลื่นและกระแสน้ำในทะเลหรือทะเลสาบหรือแม่น้ำ  เนื่องจากหาดแต่ละหาดตามประเภทของวัตถุที่พบบนหาดนั้น ๆ คือ หาดทราย  หาดหิน หรือ หาดกรวด และหาดโคลน
ป่าพรุ (swamp forest, peat swamp forest)
คือ ป่าในเขตร้อนประเภทไม่ผลัดใบเช่นเดียวกับป่าดงดิบชื้นลักษณะโครงสร้างและความหลากหลายทางชีวภาพที่เป็น เอกลักษณ์แตกต่างจากสังคมพืชป่าไม้ประเภทอื่น มีพื้นที่ลุ่มน้ำขังมีการสะสมของชั้นดินเป็นหล่มเลนและมีซากอินทรีย์วัตถุทับถมทำเช่น ซากพืช,ซากสัตว์, เศษซากของต้นไม้ ใบไม้ ต่างๆ หนาตั้งแต่ 1 - 10 เมตร หรือมากกว่า สภาพความเป็นกรด - เบสของน้ำ ระหว่าง 4.5 -6.1 เพราะดินชั้นล่างมีสารประกอบซัลเฟอร์ในปริมาณที่สูงจนย่อยสลายช้าๆ กลายเป็นดินพีตหรือดินอินทรีย์ที่มีลักษณะหยุ่นยวบเหมือนฟองน้ำที่มีความหนาแน่นน้อยอุ้มน้ำได้มากทำให้ดินยุบลงตัวได้ง่ายพืชที่ขึ้นในป่าพรุจึงมีการพัฒนาและมีความหลากหลาย ส่วนสัตว์ชนิดต่างๆ ก็ต้องมีการปรับตัวให้เข้ากับสิ่งแวดล้อมป่าพรุเป็นป่าที่มีลักษณะเด่นแตกต่างไปจากป่าอื่นๆ ไม่ว่าจะเป็นสภาพป่าขึ้นอยู่ลักษณะของดินหรือองค์ประกอบต่างๆ แต่สภาพป่านั้นแตกต่างจากป่าประเภทอื่นๆโดยสิ้นเชิงดินพรุชั้นล่างมีอายุถึง 6,000-7,000 ปี ส่วนดินพรุชั้นบนอยู่ระหว่าง 700-1,000 ปี
องค์ประกอบต่างๆ ของป่าพรุ เนื่องจากป่าพรุเป็นพื้นที่ลุ่มน้ำขัง จึงมีสัตว์จำพวกปลาอาศัยอยู่จำนวนมากเช่น ปลาดุก ลำพัน ปลาช่อน ปลาชะโด สัตว์ครึ่งบกครึ่งน้ำพวกกบ  เขียด เป็นต้น  สัตว์ปีกจำพวกนก เช่น  นกเงือก  นกแซงแซวหางบ่วงใหญ่  เป็นต้น  และสัตว์เลี้ยงลูกด้วยนม เช่น ค่างแว่น ลิง  เป็นต้น ป่าพรุจะมีพื้นที่ส่วนใหญ่ประกอบด้วยน้ำและดินอินทรีย์ซึ่งทับถมกันอยู่หลวมๆ ต้นไม้ใหญ่จึงใช้ชีวิตอยู่อย่างยากลำบากจึงมีการพัฒนาระบบรากชนิดพิเศษให้แตกต่างไปจากระบบรากของพืชในป่าประเภทอื่นๆ เช่น  พัฒนาเป็นพูพอน รากหายใจ และรากค้ำยันเป็นต้น
คณะรัฐมนตรีไทย คณะที่ 50
ประวัติ
อย่างไรก็ตาม ในการอภิปรายไม่วางใจ เมื่อ พ.ศ. 2538 เกิดความขัดแย้งภายในพรรคพลังธรรม เพราะสมาชิกส่วนหนึ่งนำโดย น.ต.ประสงค์ สุ่นศิริ และ พ.อ.วินัย สมพงษ์ ไม่พอใจเรื่องการปรับคณะรัฐมนตรีในส่วนของพรรค เพราะเมื่อ พล.ต.จำลอง ศรีเมือง กลับมารับตำแหน่ง ได้ล้างไพ่รัฐมนตรีของพรรคใหม่ทั้งหมด และก่อตั้งกลุ่ม 23 ขึ้นมา ซึ่งกลุ่มดังกล่าวมีแนวคิดขัดแย้งกับรัฐบาลหลายหน และในวันก่อนลงมติไม่ไว้วางใจ สมาชิกของกลุ่ม 23 ของพรรคพลังธรรม รวมถึงกลุ่ม 16 ที่อยู่ในสังกัดพรรคชาติพัฒนา ประกาศลงมติไม่ไว้วางใจ พรรคพลังธรรมจึงถอนตัวจากการร่วมรัฐบาล ส่งผลให้ นายชวน หลีกภัย ประกาศยุบสภาผู้แทนราษฎร ในเช้าวันนั้นก่อนที่สภาผู้แทนราษฎรจะลงมติ
รายชื่อคณะรัฐมนตรี
ในวันที่ 29 กันยายน พ.ศ. 2535 ได้มีพระบรมราชโองการโปรดเกล้าฯ แต่งตั้งคณะรัฐมนตรี ดังต่อไปนี้
การปรับคณะรัฐมนตรี
และแต่งตั้งให้เป็น รัฐมนตรีว่าการกระทรวงแรงงานและสวัสดิการสังคม สืบแทนพลเอก ชวลิต ยงใจยุทธ ซึ่งลาออกจากตำแหน่ง
และในวันเดียวกัน ได้มีประกาศให้รัฐมนตรีพ้นจากความเป็นรัฐมนตรีและแต่งตั้งรัฐมนตรี ดังนี้
การสิ้นสุดของคณะรัฐมนตรี
วันที่ 18 พฤษภาคม พ.ศ. 2538 ภายหลังการลงมติการอภิปรายไม่ไว้วางใจรัฐบาลกรณีการแจกเอกสารสิทธิที่ดิน ส.ป.ก.4-01 พรรคพลังธรรมถอนตัวออกจากการร่วมเป็นรัฐบาล ทำให้นายชวน หลีกภัย นายกรัฐมนตรีตัดสินใจที่จะตราพระราชกฤษฎีกายุบสภาขึ้นในวันที่ 19 พฤษภาคม  ซึ่งมีการตีความกันว่าป็นการรับผิดชอบที่ฝ่ายค้านโจมตีนโยบายการปฏิรูปที่ดินในเรื่องการแจก ส.ป.ก. 4-01 ให้แก่พวกพ้องและเศรษฐี
มหาวิทยาลัยบาร์เซโลนา
มหาวิทยาลัยบาร์เซโลนา (Universitat de Barcelona; Universidad de barcelona; Universty of Barcelona) เป็นมหาวิทยาลัย ภายใต้สังกัดแคว้นกาตาลุญญา ประเทศสเปน
คณะรัฐมนตรีไทย คณะที่ 50
การสิ้นสุดของคณะรัฐมนตรี
คณะรัฐมนตรีคณะนี้จึงสิ้นสุดลง เนื่องจากมีพระบรมราชโองการประกาศยุบสภาผู้แทนราษฎร ในวันที่ 19 พฤษภาคม พ.ศ. 2538 ต่อมาได้มีการเลือกตั้งสมาชิกสภาผู้แทนราษฎรเป็นการทั่วไปในวันที่ 2 กรกฎาคม พ.ศ. 2538 ทำให้คณะรัฐมนตรีที่บริหารงานอยู่ ต้องพ้นจากตำแหน่งไปตามวาระ
มหาวิทยาลัยบาร์เซโลนา
หน่วยงานจัดการศึกษา
มหาวิทยาลัยแบ่งหน่วยงานออกเป็น 18 คณะ 1 สำนักวิชา และ 106 ภาควิชา
วิทยาเขตใหม่ ตอร์ริเบรา
จะรับนักศึกษาของหลักสูตรการศึกษาเกี่ยวกับโภชนาการและการกำหนดอาหาร
ฆอร์เฆ ลุยส์ บอร์เฆส
ฆอร์เฆ ฟรันซิสโก อิซิโดโร ลุยส์ บอร์เฆส (Jorge Francisco Isidoro Luis Borges; 24 สิงหาคม 1899 – 14 มิถุนายน 1986), หรือที่รู้จักกันในนาม ฆอร์เฆ ลุยส์ บอร์เฆส เป็นนักเขียนเรื่องสั้น กวี และนักแปลชาวอาร์เจนตินา เกิดที่กรุงบัวโนสไอเรส ผลงานที่โดดเด่นของเขาคือ Ficciones (1944) และ Aleph (1949) เป็นการรวบรวมเรื่องสั้นที่เชื่อมต่อด้วยแก่นเรื่องทั่วไป เช่น ความฝัน เขาวงกต ห้องสมุด กระจก นักเขียนบันเทิงคดี ปรัชญา และศาสนา ผลงานของเขามีส่วนเกี่ยวข้องกับวรรณกรรมปรัชญาและบางส่วนก็มีจินตนาการและพลังวิเศษ ซึ่งนำไปสู่การเขียนบันเทิงคดีแนวสัจนิยมมหัศจรรย์
18991986
ลีเตราตูร์นายากาเซตา
ลีเตราตูร์นายากาเซตา (Литературная газета; Literary Newspaper) เป็นหนังสือพิมพ์รายสัปดาห์เกี่ยวกับวัฒนธรรมและการเมืองของสหภาพโซเวียตและรัสเซีย
โซชีเอตาสปอร์ตีวากัลโชนาโปลีในฤดูกาล 2019–20
ฤดูกาล 2019–20 เป็นฤดูกาลที่ 74 ของ นาโปลี ใน เซเรียอา. ทีมได้เข้าร่วมแข่งขันใน เซเรียอา, โกปปาอีตาเลีย, และ ยูฟ่าแชมเปียนส์ลีก.
ฤดูกาลนี้เป็นฤดูกาลที่สองของโค้ช การ์โล อันเชลอตตี, ตามจุดประสงค์ของเขาในเดือนพฤษภาคม ค.ศ. 2018 เพื่อแทนที่ เมารีซีโอ ซาร์รี, แต่เขากลับถูกไล่ออกไปเมื่อวันที่ 10 ธันวาคมก่อนที่จะตกงานมาจากผลการแข่งขัน, และถูกแทนที่โดย เกนนาโร กัตตูโซ ในวันต่อมา.
การลงสนามและประตู
! colspan=14 style="background:#5DAFE3; color:#FFFFFF; text-align:center"| ผู้รักษาประตู
! colspan=14 style="background:#5DAFE3; color:#FFFFFF; text-align:center"| กองหลัง
! colspan=14 style="background:#5DAFE3; color:#FFFFFF; text-align:center"| กองกลาง
! colspan=14 style="background:#5DAFE3; color:#FFFFFF; text-align:center"| กองหน้า
! colspan=14 style="background:#5DAFE3; color:#FFFFFF; text-align:center"| ผู้เล่นที่ย้ายออกระหว่างฤดูกาล
ผู้ทำประตู
อัปเดตล่าสุด: 25 กรกฎาคม ค.ศ. 2020
แอร์บัส เอ318
แอร์บัส เอ318 (Airbus A318) เป็นอากาศยานในกลุ่มของแอร์บัส เอ 320 ที่มีขนาดเล็กที่สุด โดยเป็นอากาศยานไอพ่นลำตัวแคบที่มีพิสัยการบินระยะสั้นถึงปานกลาง สามารถบรรทุกผู้โดยสารได้ถึง 132 ที่นั่ง และมีพิสัยการบินสูงสุดที่ 3100 nmi. โดยมีจุดประสงค์หลักคือขนส่งผู้โดยสารในระยะใกล้ อย่างไรก็ตาม บริติชแอร์เวย์ยังใช้เครื่องบินรุ่นนี้ทำการบินระหว่างท่าอากาศยานนานาชาติจอห์น เอฟ. เคนเนดีกับท่าอากาศยานลอนดอนซิตี
แอร์บัส เอ 318 ใช้แบบเครื่องบิน (Type rating) ร่วมกันกับเครื่องในกลุ่มของแอร์บัส เอ 320 ซึ่งทำให้นักบินของเอ 320 สามารถทำการบินเครื่องรุ่นนี้ได้โดยไม่ต้องมีการฝึกอบรมเพิ่มเติม เครื่องบินรุ่นนี้เป็นเครื่องบินพาณิชย์ที่มีขนาดใหญ่ที่สุดที่ได้รับการรับรองโดย European Aviation Safety Agency ให้ทำการขึ้นและลงจอดแบบชันอันเนื่องมาจากพื้นที่จำกัด ทำให้สามารถขึ้นบินจากท่าอากาศยานลอนดอนซิตีได้
เริ่มทำการบินครั้งแรกในปีค.ศ. 2003 กับฟรอนเทียร์แอร์ไลน์ โดยเมื่อเทียบจำนวนการผลิตกับเครื่องบินในกลุ่มของแอร์บัส เอ 320 ได้มียอดขายเพียง 80 ลำเท่านั้น ซึ่งในขณะนี้ก็ได้ทำการส่งมอบครบถ้วนแล้ว
อนาคอนดา เลื้อยสยองโลก 2: ล่าอมตะขุมทรัพย์นรก
อนาคอนดา เลื้อยสยองโลก 2: ล่าอมตะขุมทรัพย์นรก (อังกฤษ: Anacondas: The Hunt for the Blood Orchid, Anaconda 2, Anacondas ) เป็นภาพยนตร์สยองขวัญ สัญชาติอเมริกา สร้างขึ้นเมื่อปี ค.ศ. 2004 กำกับโดย ไดว์ฟ เอช. ลิตเติ้ล ภาพยนตร์เรื่องนี้เป็นภาพยนตร์ลำดับที่ 2 ของภาพยนตร์ชุด อนาคอนด้า ภาพยนตร์เรื่องนี้เป็นภาคต่อของ อนาคอนดา เลื้อยสยองโลก และมีภาคต่ออีกคือ อนาคอนดา 3: แพร่พันธุ์เลื้อยสยองโลก นำแสดงโดย จอห์นนี่ แม็ซเนอร์, คาดี้ สตริคแลนด์, แมทธิว มาร์สเดน, ยูจินน์ เบิร์ด, ซัลลี ริชาร์ดสัน, คาร์ล ยูน, นิโคลัส กอนซาเลซ, มอร์ริซ เชสท์นัท
โชตะ บีม
โชตะ บีม (Chhota Bheem, छोटा भीम) เป็นการ์ตูนทีวีแอนิเมชันของประเทศอินเดีย ออกอากาศทางช่องโพโก ทีวี เขียนโดย นิธิ อานันท์, ดารสนา ราดัคกฤษณะ และเตชะ ประภัสร์ และกำกับโดย ราจีฟ ชิลากะ, และบินายัค ดาส ฉายตอนแรกเมื่อวันที่ 6 เมษายน พ.ศ. 2551
ยูทูเบอส์ไลฟ์
ยูทูเบอส์ไลฟ์ (Youtubers Life) เป็นเกมแนวจำลองชีวิตและเกมแนวจำลองธุรกิจใดยพัฒนาโดยบริษัทอิสระของสเปน U-Play online เกมนี่วางจำหน่ายในสตีมสำหรับไมโครซอฟท์ วินโดวส์และโอเอสเทนในวันที่18 พฤษภาคมพ.ศ. 2559
รูปแบบ
เกมนี่จะจำลองการดำเนินชีวิดคล้ายGame Dev TycoonและThe Sims แต่จะต่างกันก็ตรงที่ผู้เล่นเป็นสมาชิกของยูทูบโดยเป็นนักแคสเกมก่อนและสะสมประสบการณ์ด้วย...
รายชื่อสถานีรถไฟ สายตะวันออก
รายชื่อสถานีรถไฟและที่หยุดรถ สายตะวันออก มีจำนวน 79 สถานี
หมายเหตุ: ที่หยุดรถ หมายถึง สถานีรถไฟที่ไม่มีอาคารสถานีและนายสถานีประจำ แต่อาจมีที่พักผู้โดยสารและที่ขายตั๋วแบบไม่ใช้คอมพิวเตอร์ ซึ่งอาจถูกยุบเลิกหรือตั้งใหม่ได้ ที่หยุดรถบางที่อาจไม่มีรถหยุดเลยแม้แต่รถธรรมดา สำหรับสถานีทุกแห่ง รถธรรมดาจะหยุดทุกสถานี
รถเร็ว จะหยุดเป็นบางสถานี รถด่วนและด่วนพิเศษ จะหยุดห่างขึ้นตามศักดิ์ของขบวน
ลัทธิฮหว่าหาว
ฮหว่าหาว (Hòa Hảo) เป็นขบวนการทางศาสนาที่ได้รับการกล่าวถึงเป็นศาสนาพื้นเมืองแบบผสานความเชื่อหรือเป็นลัทธิของศาสนาพุทธ จัดตั้งใน ค.ศ. 1939 โดยฮหวิ่ญ ฟู้ โส (ค.ศ. 1920–1947) ซึ่งผู้นับถือมองเป็นนักบุญ ลัทธินี้เป็นหนึ่งในศาสนาหลักของประเทศเวียดนามที่มีผู้นับถือระหว่างหนึ่งล้านถึง 8 ล้านคน ส่วนใหญ่อยู่ในดินดอนสามเหลี่ยมปากแม่น้ำโขง
ปรัชญาทางศาสนาของฮหว่าหาวคือศาสนาพุทธ โดยมีการปฏิรูป และปรับปรุงความเชื่อพื้นเมือง Bửu Sơn Kỳ Hương ที่มีอายุนานกว่าในภูมิภาคนี้ และมีคุณสมบัติเสมือนลัทธิสหัสวรรษ
ในช่วงสงครามอินโดจีนครั้งที่หนึ่ง ความไม่ลงรอยกันกับกลุ่มใหญ่อื่น ๆ ทำให้ฮหว่าหาวกลายเป็นลัทธิศาสนา-การเมือง-การทหารที่ก้าวร้าว เหวียตมิญลักพาตัวโสขณะเดินทางกลับจากการประชุมแก้ปัญหาลัทธิคอมมิวนิสต์ที่ไม่ประสบความสำเร็จและประหารชีวิตเขา ผู้นับถือฮหว่าหาวหลายคนยกให้เขาเป็นพระเมสสิยาห์ที่จะปรากฏในช่วงวิกฤต ทำให้ลัทธินี้ทำสงครามต่อพวกคอมมิวนิสต์ โดยระบุเป็น "กองกำลังต่อต้านเหวียตมิญที่แข็งแกร่งที่สุดของประเทศ" ถึงประนั้น ลัทธิฮหว่าหาวกับองค์ทางศาสนา-การเมืองกลุ่มอื่น ยังคงครอบงำเวียดนามใต้ทั้งในทางการเมืองและสังคมในคริสต์ทศวรรษ 1950 โดยอ้างสิทธิ์ในการจัดตั้งเวียดนามใต้ที่ไม่ใช่คอมมิวนิสต์
ลัทธิฮหว่าหาวพยายามที่จะรักษาเอกลักษณ์ทางศาสนาและความเป็นอิสระของตน
ชื่อ
ฮหว่าหาวเป็นขบวนการทางศาสนาใหม่ และตั้งชื่อตามฮหว่าหาว (Hòa Hảo; ; Chữ Hán: ) หมู่บ้านของผู้ก่อตั้ง ซึ่งปัจจุบันอยู่ในอำเภอ Thốt Nốt จังหวัดอานซาง ประเทศเวียดนาม บางครั้งมีการเรียกชื่อเป็น ฮหว่า-หาว, ลัทธิฮหว่าหาว, พุทธฮหว่าหาว (Phật Giáo Hòa Hảo) รัฐบาลคอมมิวนิสต์สมัยใหม่เปลี่ยนชื่อหมู่บ้านฮหว่าหาวเป็น Phú Mỹ
เดิมทีมีการเรียกผู้ติดตามลัทธินี้ว่า Dao Xen ตามชื่อเล่นในวัยเด็กของโส
การจัดกลุ่ม
ตามธรรมเนียม กลุ่มศาสนานี้ถูกจัดเป็นลัทธิของศาสนาพุทธ นายพล โจเซฟ ลอว์ตัน คอลลินส์ ผู้เคยทำหน้าที่เป็นผู้แทนพิเศษของสหรัฐในประเทศเวียดนาม กล่าวถึงฮหว่าหาวเป็น "ลัทธิศาสนาเทียม" โดยระบุว่าเป็นลัทธิที่ "ดึงดูดชาวนาที่เลื่อมใสในศาสนาพุทธและเป็นระบบพ่อปกครองลูกที่ได้รับการป้องกัน"
ถึงกระนั้น ข้อมูลอื่น ๆ กล่าวถึงฮหว่าหาวเป็นศาสนาพื้นเมืองแบบผสานความเชื่อต่างหาก
ต้นกำเนิด
ลัทธิฮหว่าหาวก่อตั้งโดยฮหวิ่ญ ฟู้ โส (1919–1947) ชาวเวียดนามที่เกิดในครอบครัวผู้ถือครองรายย่อยที่นับถือศาสนาคริสต์นิกายโรมันคาทอลิกใน ค.ศ. 1919
ประชากร
รายงานจากงานวิจัย ภารกิจค้นหาข้อเท็จจริงในประเทศเวียดนาม ของ UK Home Office ใน ค.ศ. 2019 ฮหว่าหาวเป็นศาสนาที่มีผู้นับถือมากเป็นอันดับ 4 ของประเทศเวียดนาม ส่วนรายงาน International Religious Freedom Report ของกระทรวงการต่างประเทศสหรัฐใน ค.ศ. 2019 ระบุว่า ตามการประมาณการของรัฐบาลสหรัฐ เวียดนามมีประชากรทั้งหมด 97.9 ล้านคน และสถิติของรัฐบาลเวียดนามในเดือนมกราคม ค.ศ. 2018 พบว่าผู้นับถือลัทธิฮหว่าหาวมีประมาณ 1.5% ของประชากรเวียดนามทั้งหมด โดยมีจำนวนประมาณการอย่างเป็นทางการที่ 1.3 ล้านคน ถึงแม้ว่าประมาณการอย่าง "ไม่เป็นทางการ" จะอยู่ที่มากกว่า 2 ล้านคนก็ตาม ข้อมูลอื่น ๆ ระบุผู้นับถือลัทธิฮหว่าหาวที่ประมาณ 500,000–1 ล้านคน, 4–5 ล้านคน หรือ 8 ล้านคน
ผู้นับถือลัทธิฮหว่าหาวส่วนใหญ่อยู่ในเวียดนามตอนใต้ ส่วนในเวียดนามตอนกลางมีผู้นับถือ "น้อยมาก" และเกือบไม่มีผู้นับถือลัทธินี้ในเวียดนามตอนเหนือ
มีการจัดตั้งชุมชนโพ้นทะเลประมาณช่วงปลายคริสต์ทศวรรษ 1970 ส่วนใหญ่อยู่ในสหรัฐ, ออสเตรเลีย, แคนาดา, และชุมชนขนาดเล็กในฝรั่งเศส, เยอรมนี และเบลเยียม ประมาณว่ามีผู้นับถือลัทธิฮหว่าหาวที่อาศัยอย๔่ต่างประเทศหมื่นกว่าคน ชุมชนที่มีผู้นับถือลัทธิฮหว่าหาวมากที่สุดอยู่ที่แซนตาแอนา รัฐแคลิฟอร์เนีย
ซัมซุง เอสซีเอช-ยู520
ซัมซุง เอสซีเอช-ยู520 เป็นโทรศัพท์เคลื่อนที่ ผลิตโดยซัมซุง เริ่มวางออกจำหน่ายเมื่อวันที่ 7 ธันวาคม 2006
มาร์ก โอเวน
ผลงาน
1972
นันทวัฒน์ แทนโสภา
นันทวัฒน์ แทนโสภา เดิมชื่อ ยิ่งยง แทนโสภา  เกิดวันที่ 22 กุมภาพันธ์ พ.ศ. 2527 เป็นนักฟุตบอลชาวไทย ในตำแหน่งกองหน้า เคยค้าแข้งในหลายสโมสร อาทิเช่น เพื่อนตำรวจ บางกอกกล๊าส และเชียงราย ยูไนเต็ด นอกจากนี้เขายังเป็นผู้ทำประตูสูงสุดในการแข่งขันเอเอฟซีแชมเปียนส์ลีก ฤดูกาล 2008 โดยยิงได้ถึง 9 ประตูให้กับสโมสรฟุตบอลธนาคารกรุงไทย ปัจจุบันเป็นผู้เล่นและหัวหน้าผู้ฝึกสอนของเชียงราย ซิตี้ ในไทยลีก 3
ประวัติ
นันทวัฒน์ จบการศึกษาจาก โรงเรียนช่างฝีมือทหาร เคยทำหน้าที่ในตำแหน่งกองหน้าให้แก่สโมสรฟุตบอลบางกอกกล๊าส และสโมสรฟุตบอลเพื่อนตำรวจ ในการแข่งขันไทยพรีเมียร์ลีก เดือนเมษายน พ.ศ. 2554 เขาเป็นผู้ทำประตูชัยให้แก่ทีมสโมสรฟุตบอลเพื่อนตำรวจ เมื่อครั้งที่พบกับทีมสโมสรฟุตบอลศรีราชา ซูซูกิ เอฟซี และตั้งแต่ต้นปี พ.ศ. 2555 นันทวัฒน์ได้ย้ายไปอยู่ร่วมกับทีมสโมสรฟุตบอลเชียงราย ยูไนเต็ด และสามารถทำประตูให้แก่ทีมดังกล่าวในรายการต่างรวม 16 ประตู ก่อนที่จะได้รับบาดเจ็บเอ็นไขว้หัวเข่าฉีกในช่วงท้ายฤดูกาล ถึงกระนั้น เขาก็ฝืนใจทำหน้าที่จนสิ้นสุดฤดูกาล และเข้ารับการผ่าตัดในเวลาต่อมา
ครั้งหนึ่ง ได้มีกรณีที่นันทวัฒน์แสดงท่ายั่วยุต่อกองเชียร์ทีมสโมสรฟุตบอลโอสถสภา เอ็ม–150 สระบุรี จนเป็นเหตุให้กองเชียร์ทำการประท้วง โดยทางนันทวัฒน์ได้กล่าวขอโทษต่อกองเชียร์ทีมดังกล่าว และรู้สึกเสียใจต่อเหตุการณ์ที่เกิดขึ้น
คณะกรรมการโอลิมปิกและกีฬามาเก๊า จีน
คณะกรรมการโอลิมปิกและกีฬาแห่งมาเก๊า จีน (中國澳門體育暨奧林匹克委員會; Comité Olímpico e Desportivo de Macau, China; CODM; รหัสไอโอซี: MAC) เป็นคณะกรรมการโอลิมปิกแห่งชาติที่เป็นตัวแทนของมาเก๊า ก่อตั้งเมื่อ พ.ศ. 2530 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากมาเก๊าเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี)
เคิร์ก แธตเชอร์
'''เคิร์ก อาร์. แทตเชอร์''' (Kirk R. Thatcher; เกิด 14 กุมภาพันธ์ พ.ศ. 2505) เป็นนักเขียน โปรดิวเซอร์ ผู้กำกับรายการโทรทัศน์และภาพยนตร์ ผู้กำกับวิดีโอทางอินเทอร์เน็ต และ นักออกแบบงานสร้างชาวอเมริกัน
โทรทัศน์
เคิร์ก แธตเชอร์เป็นผู้อำนวยการสร้างและดูแลซีรีส์เอบีซีที่ได้รับรางวัลเอ็มมี่เรื่อง มับเปตทูไนท์
แธตเชอร์ร์ยังได้เขียนบทตอนต่าง ๆ สำหรับซีรีส์การ์ตูนเน็ตเวิร์คเรื่อง ฟอสเตอร์สโฮมฟอร์อิเมจินารีเฟรนด์ส และกำกับตอนต่าง ๆ ของซีรีส์นิคคาโลเดียน เรื่อง เลซี่ทาวน์, ของพีบีเอสเรื่อง ซิดเดอะไซแอนซ์คิด และของคอมเมดีเซนทรัลเรื่อง แครงค์แยงเกอร์
ในปี ค.ศ. 2014 แธตเชอร์ได้แสดงในซีรีส์ของเครือข่ายไซไฟเรื่อง จิม เฮนสันส์ครีเอเจอร์ช้อปแชลเลนจ์ ซึ่งเขาปรากฏตัวในแต่ละตอนในฐานะผู้ตัดสินการแข่งขัน
ทีปัก โจปรา
ทีปัก โจปรา (दीपक चोपड़ा; Deepak Chopra; 22 ตุลาคม ค.ศ. 1946 — ) เป็นชาวอเมริกันเชื้อสายอินเดีย เป็นนักพูดและนักเขียนเกี่ยวกับทางด้านอายุรเวช, จิตวิญญาณ และการบำบัดทางร่างกายและจิตใจ โจปราได้เริ่มอาชีพของเขาเป็นผู้เชี่ยวชาญด้านต่อมไร้ท่อ และในภายหลังได้เปลี่ยนจุดมุ่งหมายของเขามาเป็นการแพทย์ทางเลือก โจปราได้เป็นผู้ช่วยระดับสูงของมหาริชี มเหช โยคี ก่อนที่จะเปิดตัวในอาชีพของเขาเอง ในช่วงปลายทศวรรษ 1980 ได้มีการจัดพิมพ์หนังสือพัฒนาตนเองเกี่ยวกับจิตวิญญาณยุคใหม่ และการแพทย์ทางเลือก